ดูแลที่นอนให้สะอาดอยู่เสมอ ทำความสะอาดและขจัดกลิ่นที่นอน จัดการผ้าปูที่นอนและเครื่องนอน
ถ้าเป็นที่นอนทั่วไปที่ไม่มีระบุว่าด้านไหนเป็นด้านบน/ด้านล่าง ให้กลับด้านที่นอนแล้วนอนอีกด้านแทน แต่ถ้าที่นอนบอกด้านบนด้านล่างชัดเจน ให้หมุนเบาะ 180 องศา แต่แบบนี้ยังไงเบาะก็จะยุบด้านเดียวอยู่ดี ให้กลับด้านหรือหมุนที่นอนทุก 3 - 6 เดือน จะได้ยุบเท่าๆ กัน ปลอกที่นอนคือห่อพลาสติกใช้ป้องกันที่นอนให้สภาพดี ให้ใส่ปลอกที่นอนนี้เหมือนเวลายัดไส้ผ้านวม แล้วรูดซิปปิด ป้องกันอะไรหกเลอะที่นอน ป้องกันฝุ่นผง สิ่งสกปรก คราบต่างๆ กันได้กระทั่งตัวเรือด นอกจากนี้ยังมีแผ่นปูรองบนที่นอน เอาไว้ป้องกันอะไรหกเลอะที่นอนได้เช่นกัน ที่นอนจะสภาพดี หอม สะอาดอยู่เสมอ พอที่นอนแห้ง สะอาด กลับด้าน และปูรองหรือมีอะไรคลุมเรียบร้อยแล้ว ก็ปูเตียงด้วยผ้าปูที่นอนสะอาดตามปกติได้เลย เริ่มจาก fitted sheet ตามด้วย top sheet สุดท้ายจัดวางหมอนที่ใส่ปลอกแล้ว ปูผ้าห่ม และตุ๊กตาตกแต่งตามเดิม ลองลูบที่นอนดูก่อนปูเตียง ให้แน่ใจว่าแห้งสะอาดแล้วจริงๆ เพราะถ้ากักความชื้นไว้ระหว่างที่นอนกับผ้าปูหรือผ้าห่ม ที่นอนจะไม่แห้งดี ราขึ้นแน่นอน ขั้นแรกในการทำความสะอาดฟูกที่นอน คือการดูดฝุ่น เพื่อกำจัดฝุ่น ไรฝุ่น สะเก็ดผิวหนัง เส้นผม และเศษสิ่งสกปรกอื่นๆ ที่ตกค้างในที่นอน ให้ใช้หัวดูดฝุ่นที่เป็นแปรงป้านๆ ทำความสะอาดด้านบนของที่นอนให้หมด จากนั้นใช้หัวดูดยาวๆ สำหรับทำความสะอาดผ้าหุ้มเฟอร์นิเจอร์ มาดูดฝุ่นตามซอกมุมต่างๆ ขอบเบาะที่เป็นร่องลงไป และด้านข้างรวมถึงมุมเบาะ ก่อนดูดฝุ่น ให้เช็คก่อนว่าแปรงและหัวดูดฝุ่นที่ใช้เสียบต่อนั้นสะอาดดี ถ้ามีคราบไหนเพิ่งเลอะ ยังไม่แห้งดี ต้องรีบทำความสะอาดก่อนเพื่อน โดยเอาผ้าสะอาดชุบน้ำเย็น บิดหมาดแล้วซับคราบ ห้ามถูไถไปมา เพราะจะดันให้คราบยิ่งฝังลึกลงในฟูก ให้ซับไปเรื่อยๆ จนดูดคราบเลอะที่เป็นของเหลวขึ้นมาหมด ผสม hydrogen peroxide 2 ช้อนโต๊ะ (30 มล.) กับน้ำยาล้างจาน 1 ช้อนโต๊ะ (15 มล.) ในถ้วย โดยใช้ช้อนคนจนเข้ากันและขึ้นฟอง จากนั้นเอาแปรงสีฟันเก่าไปจุ่ม ใช้ขัดบริเวณที่เป็นคราบเบาๆ สุดท้ายเช็ดน้ำยาส่วนเกินออก ด้วยผ้าสะอาดบิดหมาด  ถ้าเป็นฟูกแบบ memory foam ให้ใช้น้ำยาให้น้อยที่สุด เพราะ memory foam ห้ามเปียก น้ำยาสูตรนี้เหมาะกับการขจัดคราบดิน อาหาร เครื่องดื่มต่างๆ ฉีดพ่นน้ำยาทำความสะอาดสูตรเอนไซม์ใส่ผ้าสะอาดให้ชุ่ม แล้วเอาไปซับคราบ จากนั้นทิ้งไว้ประมาณ 15 นาที ใช้ผ้าผืนเดิมซับคราบออกไป สุดท้ายใช้ผ้าสะอาดชุบน้ำเย็นบิดหมาด ซับทำความสะอาดอีกที  ห้ามฉีดพ่นน้ำยาทำความสะอาดใส่ฟูกที่นอนโดยตรง เพราะปกติที่นอนไม่ใช่อะไรที่ควรเปียก โดยเฉพาะที่นอนแบบ memory foam ดังนั้นให้พยายามใช้น้ำยาน้อยที่สุดเท่าที่จะทำได้ เวลาขจัดคราบ น้ำยาทำความสะอาดสูตรเอนไซม์ จะไปสลายโปรตีนในเลือด ฉี่ เหงื่อ อ้วก และสารคัดหลั่งอื่นๆ แถมยังใช้ขจัดคราบมัน คราบน้ำมันได้ดี พอขจัดคราบเฉพาะจุดแล้ว ให้ทำความสะอาดและขจัดกลิ่นทั้งที่นอน โดยโรยเบคกิ้งโซดาให้ทั่วพื้นผิวของเบาะ  ถ้าอยากให้ที่นอนหอมสดชื่น ลองหยดน้ำมันหอมระเหยที่ชอบสัก 5 หยดในเบคกิ้งโซดา แล้วคนให้เข้ากัน จากนั้นโรยให้ทั่วเบาะ ถ้าอยากโรยเบคกิ้งโซดาให้ทั่วถึง แนะนำให้เทใส่กระชอนก่อน แล้วร่อนเหมือนร่อนแป้งไปทั่วๆ เบาะ โรยแล้วทิ้งเบคกิ้งโซดาบนเบาะไว้อย่างน้อย 30 นาที เพื่อให้กรดได้แตกตัว ดูดซับกลิ่นและของเหลวตกค้าง จากการขจัดคราบเฉพาะจุด จะทิ้งเบคกิ้งโซดาไว้นานหลายชั่วโมงก็ได้ถ้ามีเวลา เพราะยิ่งทิ้งไว้นานเท่าไหร่ ก็ยิ่งดูดซับกลิ่นและความชื้น ให้เบาะยิ่งสะอาด พอทิ้งให้เบคกิ้งโซดาทำงานสักพัก ก็ดูดฝุ่นออกจากที่นอนได้เลย เท่ากับกำจัดกรด กลิ่น และของเหลวที่เบคกิ้งโซดาดูดซับมาไปในเวลาเดียวกัน ใช้หัวแปรงที่ด้านบน แล้วค่อยใช้หัวดูดยาวๆ เก็บงานตามมุม ตามซอก ตามร่อง และตะเข็บของที่นอน พอที่นอนสะอาดแล้ว แนะนำให้เอาไปผึ่งลมสักพัก จนแห้งสนิท ไม่เหลือความชื้นหรือของเหลวใดๆ เพราะความชื้นที่กักเก็บไว้ในเบาะ จะทำให้ราขึ้นได้ ทีนี้ก็ยากจะจำกัด  ถ้าเป็นช่วงที่อากาศร้อนหน่อย ก็เปิดหน้าต่างให้ลมพัดเข้ามาในห้องได้เลย เบาะจะแห้งเร็วขึ้น เปิดม่าน/มู่ลี่ให้แดดส่องเข้ามาด้วยก็ดี เพราะรังสี UV ในแสงแดดจะช่วยฆ่าแบคทีเรียและเชื้อราที่เบาะได้ ทำให้ยิ่งหอม และแห้งเร็ว ก่อนจะทำความสะอาดที่นอนได้ ต้องเก็บและถอดทุกอย่างด้านบนออกไปก่อน โดยเริ่มจากของด้านบนสุด รวมถึงหมอน ปลอกหมอน ผ้าห่ม ตุ๊กตา/ของเล่นต่างๆ และอื่นๆ  เก็บหมอนแล้ว ให้ถอดปลอกหมอนไปใส่ตะกร้าผ้าเตรียมซัก พับผ้าห่มและย้ายของต่างๆ ออกจากเตียง ไปไว้ห้องอื่นเลยก็ได้ จะได้ไม่เกะกะเวลาทำความสะอาด พอเก็บของประดับตกแต่งและเครื่องนอนด้านบน พวกหมอน ผ้าห่มไปหมดแล้ว ให้ถอดผ้าปูที่นอนทุกชั้นที่มี ทั้ง top sheet, fitted sheet และผ้าปูกันเปื้อน ถ้ามี เสร็จแล้วเอาไปใส่ตะกร้าผ้าเตรียมซัก พร้อมปลอกหมอนเลย พอไม่เหลืออะไรบนเตียงแล้ว เหลือแต่ที่นอนเปลือยๆ ก็เริ่มขั้นตอนทำความสะอาดกันได้เลย เริ่มจากซักผ้าปูที่นอน ปลอกหมอน ผ้าห่ม ในเครื่องซักผ้าไปพลางๆ ระหว่างทำความสะอาดที่นอน เสร็จแล้วจะได้มีเตียงหอมสะอาดพร้อมนอน  ต้องอ่านคำแนะนำการทำความสะอาดที่ฉลากก่อน เวลาจะซักเครื่องนอนแต่ละชิ้น ถ้าเป็นไปได้ให้ใช้น้ำร้อนที่สุดและตั้งอบด้วยความร้อนสูงเท่าที่ไม่ทำให้ผ้าเสียหาย เพื่อฆ่าแบคทีเรียหรือไรฝุ่นที่ซ่อนอยู่ตามผ้าปูที่นอน  ถ้าใช้ผ้านวม ให้ถอดปลอกซักพร้อมผ้าปูที่นอน
กลับด้านหรือหมุนที่นอน. ใช้ปลอกที่นอน. จัดเตียง. ดูดฝุ่น. หาคราบที่เพิ่งเลอะ. ขจัดคราบเฉพาะจุด. ถ้าเป็นคราบจากสารคัดหลั่ง ให้ใช้น้ำยาสูตรเอนไซม์. โรยเบคกิ้งโซดาที่ฟูก. ทิ้งให้เบคกิ้งโซดาดูดซับกลิ่นสักพัก. ดูดฝุ่นที่นอนอีกรอบ. ผึ่งลมไว้. เก็บหมอนและของใช้ต่างๆ บนเตียงออกไป. ถอดผ้าปูที่นอน. ซักผ้าปูที่นอนและปลอกหมอน.
https://www.wikihow.com/Clean-a-Mattress https://www.wikihow.com/Clean-a-Mattress https://www.wikihow.com/Clean-a-Mattress
Protecting the Mattress Cleaning and Deodorizing the Mattress Stripping the Bed